CELEX: 62015TA0393
Language: mt
Date: 2017-09-14 00:00:00
Title: Kawża T-393/15: Sentenza tal-Qorti Ġenerali tal-14 ta’ Settembru 2017 – Università del Salento vs Il-Kummissjoni (“Klawżola ta’ arbitraġġ — Programm ġenerali “Drittijiet Fundamentali u Ġustizzja’ — Programm speċifiku ‘Ġustizzja Kriminali’ — Irkupru ta’ somom imħallsa mill-Kummissjoni b’eżekuzzjoni ta’ ftehim ta’ sussidju — Tpaċija ta’ djun — Klassifikazzjoni mill-ġdid parzjali tar-rikors — Talba intiża li tiġi kkonstatata l-ineżistenza ta’ dejn kuntrattwali”)

30.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 369/8
            
         Sentenza tal-Qorti Ġenerali tal-14 ta’ Settembru 2017 – Università del Salento vs Il-Kummissjoni
   (Kawża T-393/15) (1)
   
   ((“Klawżola ta’ arbitraġġ - Programm ġenerali “Drittijiet Fundamentali u Ġustizzja’ - Programm speċifiku ‘Ġustizzja Kriminali’ - Irkupru ta’ somom imħallsa mill-Kummissjoni b’eżekuzzjoni ta’ ftehim ta’ sussidju - Tpaċija ta’ djun - Klassifikazzjoni mill-ġdid parzjali tar-rikors - Talba intiża li tiġi kkonstatata l-ineżistenza ta’ dejn kuntrattwali”))
   (2017/C 369/10)
   Lingwa tal-kawża: it-Taljan
   
      Partijiet
   
   
      Rikorrenti: Università del Salento (Lecce, l-Italja) (rappreżentant: F. Vetrò, avukat)
   
      Konvenuta: Il-Kummissjoni Ewropea (rappreżentanti: inizjalment L. Di Paolo, F. Moro, L. Cappelletti u O. Verheecke, sussegwentement L. Di Paolo, F. Moro u O. Verheecke, aġenti)
   
      Suġġett
   
   Minn naħa, talba bbażata fuq l-Artikolu 263 TFUE u intiża, l-ewwel nett, għall-annullament tad-Deċiżjoni D/C4 – B.2 – 005817 tal-Kummissjoni, tal-4 ta’ Mejju 2015, li permezz tagħha twettqet tpaċija bejn ammont dovut lir-rikorrenti fir-rigward tal-eżekuzzjoni ta’ kuntratt fil-kuntest tal-ewwel proġett, Entice (Explaining the Nature of Technological Innovation in Chinese Enterprises), u dejn tar-rikorrenti fir-rigward tal-eżekuzzjoni ta’ kuntratt fil-kuntest tat-tieni proġett, intitolat “Judicial Training and Research on EU crimes against environment and maritime pollution”, it-tieni nett, għall-annullament ta’ kull att ieħor preċedenti, sussegwenti jew, fi kwalunkwe każ, konness ma’ din id-deċiżjoni u, it-tielet nett, sabiex il-Kummissjoni tiġi kkundannata tħallas lir-rikorrenti l-ammonti dovuti lilha b’eżekuzzjoni tal-proġett Entice u, min-naħa l-oħra, talba bbażata fuq l-Artikolu 272 TFUE u intiża li tiġi kkonstatata l-ineżistenza tad-dejn invokat mill-Kummissjoni fir-rigward tal-eżekuzzjoni tat-tieni proġett.
   
      Dispożittiv
   
   
               1)
            
            
               Ir-rikors huwa miċħud.
            
         
               2)
            
            
               Università del Salento hija kkundannata għall-ispejjeż.
            
         
      (1)  ĠU C 311, 21.9.2015.